CELEX: 62008CN0278
Language: el
Date: 2008-06-26 00:00:00
Title: Υπόθεση C-278/08: Αίτηση για την έκδοση προδικαστικής αποφάσεως, την οποία υπέβαλε το Obersten Gerichtshof (Αυστρία) στις 26 Ιουνίου 2008 — Die BergSpechte Outdoor Reisen und Alpinschule Edi Koblmüller GmbH κατά Günter Guni και trekking.at Reisen GmbH

30.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/30
            
         Αίτηση για την έκδοση προδικαστικής αποφάσεως, την οποία υπέβαλε το Obersten Gerichtshof (Αυστρία) στις 26 Ιουνίου 2008 — Die BergSpechte Outdoor Reisen und Alpinschule Edi Koblmüller GmbH κατά Günter Guni και trekking.at Reisen GmbH
   (Υπόθεση C-278/08)
   (2008/C 223/46)
   Γλώσσα διαδικασίας: η γερμανική
   Αιτούν δικαστήριο
   Obersten Gerichtshof (Αυστρία)
   Διάδικοι στην υπόθεση της κύριας δίκης
   
      Ενάγουσα: Die BergSpechte Outdoor Reisen und Alpinschule Edi Koblmüller GmbH
   
      Εναγόμενοι: Günter Guni και trekking.at Reisen GmbH
   Προδικαστικά ερωτήματα
   
               1.
            
            
               Έχει το άρθρο 5, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (στο εξής: οδηγία 89/104 (1)), την έννοια ότι ένα σήμα χρησιμοποιείται κατά τον τρόπο ο οποίος έχει επιφυλαχθεί υπέρ του δικαιούχου του σήματος, εάν το σήμα ή παρεμφερές προς αυτό σημείο (για παράδειγμα τμήμα της λέξεως ενός λεκτικού και εικονιστικού σήματος) χρησιμοποιείται ως λέξη-κλειδί σε μηχανή αναζητήσεως και, κατά συνέπεια, κατά την εισαγωγή του σήματος ή του παρεμφερούς προς αυτό σημείου ως λέξεως αναζητήσεως στην εν λόγω μηχανή αναζητήσεως εμφανίζεται στην οθόνη διαφήμιση για πανομοιότυπα ή παρεμφερή προϊόντα ή υπηρεσίες;
            
         
               2.
            
            
               Σε περίπτωση καταφατικής απαντήσεως στο ερώτημα υπ' αριθμ. 1:
               
                           A)
                        
                        
                           Προσβάλλεται το αποκλειστικό δικαίωμα του δικαιούχου του σήματος κατά τη χρησιμοποίηση λέξεως αναζητήσεως πανομοιότυπης προς το σήμα για διαφήμιση για πανομοιότυπα προϊόντα ή υπηρεσίες, ανεξαρτήτως του αν η προβαλλόμενη διαφήμιση εμφανίζεται στον κατάλογο των αποτελεσμάτων ή σε μόνιμα διαχωρισμένο από αυτόν διαφημιστικό διάλειμμα και του αν αυτή αναφέρεται ως «καταχώριση»;
                        
                     
                           B)
                        
                        
                           Πρέπει κατά τη χρήση σημείου πανομοιότυπου προς το σήμα για παρεμφερή προϊόντα ή υπηρεσίες ή κατά τη χρήση σημείου παρεμφερούς προς το σήμα για πανομοιότυπα προϊόντα ή υπηρεσίες να αποκλείεται ο κίνδυνος συγχύσεως εφόσον η διαφήμιση χαρακτηρίζεται ως «καταχώριση» και/ή δεν εμφανίζεται στον κατάλογο των αποτελεσμάτων, αλλά σε μόνιμα διαχωρισμένο από αυτόν διαφημιστικό διάλειμμα;
                        
                     
         
      (1)  EE 1989, L 40, σ. 1.